laion/Wikipedia-Exotic huggingface dataset:
নয়নতারা

নয়নতারা (উদ্ভিদ) নয়নতারা (অভিনেত্রী), ভারতীয় অভিনেত্রী নয়নতারা সায়গল, ভারতীয় লেখিকা, প্রাক্তন রাষ্ট্রদূত নয়নতারা চক্রবর্তী, ভারতীয় অভিনেত্রী এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ডাব্লিউডাব্লিউএফ কানাডিয়ান চ্যাম্পিয়নশিপ

ডাব্লিউডাব্লিউএফ কানাডিয়ান চ্যাম্পিয়নশিপ (বাংলাঃ ডাব্লিউডাব্লিউএফ কানাডিয় শিরোপা) পেশাদার কুস্তি সংস্থা ওয়ার্ল্ড রেসলিং ফেডারেশন(ডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রবর্তিত একটি স্বল্পকালীন শিরোপা ছিল। বর্তমানে লুপ্ত শিরোপাটি ১৯৮৫ সালের ১৮ আগস্ট প্রতিষ্ঠা করা হয়। ডিনো ব্রাভো এই শিরোপার একমাত্র বিজেতা। ১৫৭ দিন সক্রিয় রাখার পর ১৯৮৬ সালের ২২ আগস্ট ডাব্লিউডাব্লিউএফ শিরোপাটি নিষ্ক্রিয় ও পরিত্যক্ত ঘোষণা করে। ১৯৮৫ সালে ডাব্লিউডাব্লিউএফ-এর কর্ণধার ভিন্স ম্যাকম্যান কানাডার পূর্বাঞ্চলে ডাব্লিউডাব্লিউএফ-এর অনুষ্ঠান সমূহের প্রচার সম্প্রসারণ ও কানাডিয় ভক্তসংখ্যা বৃদ্ধির লক্ষ্যে মন্ট্রিয়ল ভিত্তিক কুস্তি সংস্থা ইন্টারন্যাশনাল রেসলিং(লুত ইন্টারনেশনালে) -এর সকল সম্পদ ও সত্ত্ব কিনে নেন। ডিনো ব্রাভো সদ্য সাবেক হওয়া ইন্টারন্যাশনাল রেসলিং-এর সেরা ও জনপ্রিয় কুস্তিগির ছিলেন। ডাব্লিউডাব্লিউএফ ডিনো ব্রাভোর জনপ্রিয়তা কাজে লাগিয়ে কানাডিয় দর্শক সংখ্যা বৃদ্ধির কৌশল গ্রহণ করেছিল। তারা ডিনো ব্রাভোকে শিরোপাটি পুরস্কার হিসেবে দেয়। এই শিরোপা রক্ষার লড়াই শুধুমাত্র কানাডার বিভিন্ন শহরে ডাব্লিউডাব্লিউএফ-এর 'হাউজ শো' গুলিতে অনুষ্ঠিত হতো। এই শিরোপার কথা তাদের টেলিভিশন অনুষ্ঠান গুলিতে কদাচিৎ উল্লেখ করা হতো। ১৯৮৬ সালের জানুয়ারিতে ডিনো ব্রাভো ডাব্লিউডাব্লিউএফ ছেড়ে গেলে শিরোপাটি পরিত্যক্ত করা হয়। Martin, Jacques (২০১৭-০৬-২৯)। "6 Absurd Wrestling Championships You Won't Believe Existed"। WhatCulture.com (ইংরেজি ভাষায়)। সংগ্রহের তারিখ ২০২০-০৬-৩০।  Royal Duncan & Gary Will (২০০৬)। Wrestling Title Histories (৪র্থ সংস্করণ)। Archeus Communications। আইএসবিএন 0-9698161-5-4।  Dilbert, Ryan (২০১২-০৪-২৪)। "WWE: Looking at the Defunct Championships You've Probably Never Heard Of"। Bleacher Report (ইংরেজি ভাষায়)। সংগ্রহের তারিখ ২০২০-০৬-৩০।  Puckering, Dean (২০১৩-০২-১৭)। "Title Histories - WWE - WWF Canadian Championship"। The Wrestling Movement (ইংরেজি ভাষায়)। ২০২০-০৭-০২ তারিখে মূল থেকে আর্কাইভ করা। সংগ্রহের তারিখ ২০২০-০৬-৩০।  পেশাদারি কুস্তি প্রবেশদ্বার
বিস্কুট

বিস্কুট হলো ময়দা-ভিত্তিক এক প্রকার খাদ্য। উত্তর আমেরিকার বাইরে বিস্কুট সাধারণত শক্ত, চেপ্টা এবং ঈস্ট ছাড়াই তৈরি করা হয়ে থাকে; উত্তর আমেরিকায় বিস্কুট নরম হয় এবং ঈস্টযোগে তৈরি করা হয়ে থাকে। কমনওয়েলথ দেশসমূহ এবং আয়ারল্যান্ডে বিস্কুট হলো এক প্রকার ছোট সেঁকা খাদ্যপণ্য, যা মার্কিন যুক্তরাষ্ট্র এবং অধিকাংশ ইংরেজিভাষী কানাডায় "কুকি" বা "ক্র্যাকার" নামে পরিচিত। যুক্তরাজ্য, আইল অফ ম্যান, এবং আয়ারল্যান্ডে বিস্কুট শক্ত এবং নোনতা বা মিষ্টিও হতে পারে, যেমন চকলেট বিস্কুট, ডাইজেস্টিভ, হবনব, জিঞ্জার নাটস, রিচ টি, শর্টব্রেড, বারবন এবং কাস্টার্ড ক্রিম। কমনওয়েলথ দেশসমূহ এবং আয়ারল্যান্ডে "কুকি" শব্দটি সাধারণত কেবল এক প্রকারের বিস্কুটকে বোঝায় (চকোলেট চিপস বা কিসমিসযুক্ত মিষ্টি বিস্কুট); তবে এটি স্থানীয়ভাবে নির্দিষ্ট ধরনের বিস্কুট বা রুটিও বোঝাতে পারে। একইভাবে "ক্র্যাকার" কেবল একটি পাতলা এবং শুষ্ক "পনিরের বিস্কুট" বোঝাতে পারে। মার্কিন যুক্তরাষ্ট্র এবং ইংরেজিভাষী কানাডার কিছু অংশে "বিস্কুট"কে এক প্রকার কেক হিসাবে বোঝায়, যা কিছুটা বনরুটির মতো হয়ে থাকে। বেকিং পাউডার অথবা বাটার মিল্ক, বেকিং সোডা ব্যবহার করে এগুলি গাঁজানো হয়। কাজুবাদামের বিস্কুট গম এবং ক্রিমের বিস্কুট ওসমানিয়া বিস্কুট, ভারতের হায়দ্রাবাদের একটি জনপ্রিয় বিস্কুট বনবন্স লা ররুট ম্যাকভিটিস ক্লাব মিন্ট বিস্কুট স্পঞ্জ বিস্কুট আলফাজর স্যান্ডউইচ বিস্কুট খং গুয়ান বিস্কুট ওয়েফার বিস্কুট ক্রেকার্স এবং অরিও বিস্কুট ডাইজেস্টিভ বিস্কুট চকলেট ব্রাউনি "Baking Powder Biscuits Source: U.S. Department of Defense"। Theodora's Recipes। সংগ্রহের তারিখ ২০১৩-১২-২০।  Olver, Lynne। "The Food Timeline: history notes--cookies, crackers & biscuits"।  উইকিমিডিয়া কমন্সে বিস্কুট সংক্রান্ত মিডিয়া রয়েছে।
বীরসিংহ

বীরসিংহ হল পশ্চিমবঙ্গ রাজ্যের পশ্চিম মেদিনীপুর জেলার ঘাটাল মহকুমার ঘাটাল ব্লকের অন্তর্গত একটা বড়ো গ্রাম। বীরসিংহ গ্রামের প্রথম পরিচয় হল এটা বাংলার স্বনামধন্য সমাজ সংস্কারক তথা বাংলা বর্ণপরিচয় প্রণেতা পণ্ডিত ঈশ্বরচন্দ্র বিদ্যাসাগরের জন্মস্থান। বীরসিংহ গ্রামে ২০১১ খ্রিস্টাব্দের জনগণনা অনুযায়ী ৬৫১টি পরিবারে জনসংখ্যা ছিল ৩০২৬ জন, তার মধ্যে ১,৫৮৮ জন পুরুষ এবং ১,৩৪৮ জন মহিলা। গ্রামে ১১.৩০ শতাংশ ছ-বছরের কম বয়সের শিশু আছে, মহিলা-পুরুষ অনুপাত হল ১০০০ পুরুষ পিছু ৯০৬ জন মহিলা, যেখানে পশ্চিমবঙ্গ রাজ্যের ওই অনুপাত বেশি, ১০০০ জনে ৯৫০। অন্যদিকে শিশুর অনুপাত পশ্চিমবঙ্গের ৯৫৬ সংখ্যার থেকে বেশি, অর্থাৎ ১,০১২। ২০১১ খ্রিস্টাব্দের জনগণনা অনুযায়ী বীরসিংহ গ্রামে সাক্ষরতার হার পশ্চিমবঙ্গের তুলনায় বেশি। পশ্চিমবঙ্গে এই হার ৭৬.২৬ শতাংশ, সেই অনুপাতে বীরসিংহের সাক্ষরতার হার ৮৭.৩০ শতাংশ, পুরুষদের ক্ষেত্রে ৯২.৫২ শতাংশ মহিলাদের ক্ষেত্রে ৮১.৪৪ শতাংশ। একজন নির্বাচিত জনপ্রতিনিধি সরপঞ্চ (গ্রামসভার প্রধান) বীরসিংহ গ্রাম শাসন করেন। গ্রাম পঞ্চায়েত বীরসিংহ, পিনকোড ৭২১২৫৬, পার্শ্ববর্তী গ্রাম খড়ার। ঘাটাল মহকুমা কেন্দ্রীয় কার্যালয় থেকে বীরসিংহ ১৩.৯ কিমি পথ। গ্রাম থেকে সরাসরি বেসরকারি বাস পাওয়া যায়। ৫-১০ কিমি দূরত্বে সরকারি বাস পাওয়া যায়। রেল স্টেশন ১০ কিমি থেকে বেশি দূরে। বীরসিংহ গ্রামে বীরসিংহ ভগবতী হাই স্কুল (উচ্চ মাধ্যমিক) এবং বীরসিংহ বিদ্যাসাগর বালিকা বিদ্যাপীঠ এই দুটো উচ্চ বিদ্যালয় আছে। ২০২০ খ্রিস্টাব্দে পশ্চিমবঙ্গ সরকারের উদ্যোগে পণ্ডিত ঈশ্বরচন্দ্র বিদ্যাসাগরের দ্বিশততম জন্মজয়ন্তীর অনুষ্ঠান শুরু করেন মুখ্যমন্ত্রী মমতা বন্দ্যোপাধ্যায়; ঈশ্বরচন্দ্রের জন্মস্থান পশ্চিম মেদিনীপুরের বীরসিংহ গ্রামে এই অনুষ্ঠান সাড়ম্বরে পালিত হয়। সপ্তাহব্যাপী অনুষ্ঠানের শুরু হয় বীরসিংহ গ্রাম থেকেই। বীরসিংহ গ্রামকে রাজ্যের এক পর্যটন কেন্দ্র হিসেবে গড়ে তোলার কথা ঘোষণা করেন মুখ্যমন্ত্রী। বীরসিংহ গ্রামে প্রতি বছর ঈশ্বরচন্দ্র বিদ্যাসাগরের জন্মদিন উপলক্ষ্যে বিদ্যাসাগর মেলার আয়োজন করে বঙ্গীয় সাক্ষরতা প্রসার সমিতি। ২০২০ খ্রিস্টাব্দে ঈশ্বরচন্দ্রের দ্বিশততম জন্মজয়ন্তীতে বীরসিংহে নানা অনুষ্ঠানের আয়োজন করা হয়েছিল। ঈশ্বরচন্দ্র বিদ্যাসাগর https://www.anandabazar.com/district/midnapore/birsingha-village-want-some-changes-to-show-respect-to-ishwar-chandra-vidyasagar-1.927483 https://villageinfo.in/west-bengal/paschim-medinipur/ghatal/birsingha.html https://www.anandabazar.com/district/midnapore/before-mamata-banerjee-s-visit-dm-all-set-to-talk-to-the-people-of-birsingha-1.1041120 https://www.anandabazar.com/district/midnapore/condition-and-infrastructure-of-female-education-is-poor-in-birsingha-1.1047492 "বিদ্যাসাগর-জয়ন্তীতে দিনভর নানা অনুষ্ঠান"। EI Samay। সংগ্রহের তারিখ ১৭ জুলাই ২০২০।  সংবাদদাতা, নিজস্ব। "ঝুমিতে সেতু চাই, দাবি মন্ত্রীর কাছে"। anandabazar.com। সংগ্রহের তারিখ ১৭ জুলাই ২০২০।
খালিদ মাহমুদ (পণ্ডিত)

আল্লামা খালিদ মাহমুদ (উর্দু: خالد محمود, ১৯২৫ - ২০২০) ছিলেন একজন পাকিস্তানি সুন্নি ইসলামি পণ্ডিত ও দেওবন্দি হানাফি আলেম। যিনি পাকিস্তানের সুপ্রিম কোর্টের বিচারপতি ছিলেন। তিনি ইংল্যান্ডের ম্যানচেস্টারে ইসলামি একাডেমি প্রতিষ্ঠা করেছিলেন এবং খতমে নবুুুয়ত সম্পর্কিত তাঁর কাজের জন্য সর্বাধিক পরিচিত ছিলেন। মাহমুদ মুহাম্মদ জাকারিয়া কান্ধলভী, শামসুল হক আফগানি, শব্বির আহমদ উসমানী এবং বদরে আলম মিরাটি কাছ থেকে ইসলামি জ্ঞান অধ্যয়ন করেছেন। ১৯৭০ সালে তিনি বার্মিংহাম বিশ্ববিদ্যালয় থেকে পিএইচডি ডিগ্রি অর্জন করেন। তিনি পাকিস্তানের সুপ্রিম কোর্টের (শরিয়াহ আপিল বেঞ্চ) বিচারপতি হিসাবে দায়িত্ব পালন করেছিলেন। তিনি ম্যানচেস্টার ইউকে ইসলামি একাডেমির পরিচালকও ছিলেন। তিনি ফিকহ এবং খ্রিস্টান, ইহুদী, হিন্দু ধর্ম এবং অন্যান্য অনেক তুলনামূলক ধর্ম সম্পর্কিত জ্ঞানের জন্যও পরিচিত ছিলেন। তিনি ইসলামী জ্ঞানের অনেক ক্ষেত্রে বিশেষজ্ঞ ছিলেন, যার মধ্যে আইনশাস্ত্র (ফিকহ), হাদীস, যুক্তি, বিতর্ক ইত্যাদি । তিনি মর্যাদাপূর্ণ ইসলামিক প্রতিষ্ঠানের শরিয়াহ বোর্ডেও বেশ কয়েকটি পদে অধিষ্ঠিত ছিলেন এবং পাকিস্তানের বাইরে অন্যতম প্রভাবশালী ইসলামি পণ্ডিত ছিলেন। [তথ্যসূত্র প্রয়োজন] খালিদ মাহমুদ ছিলেন লাহোরের জামিয়া আশরাফিয়ার শায়খুল হাদিস এবং ইসলামিক সেন্টার ম্যানচেস্টারের প্রধানিলেন। মাহমুদ ৫০টিরও বেশি বই রচনা করেছেন, যার মধ্যে রয়েছে: খুলফা-এ-রাশিদিন (২ খণ্ড) মুতালিয়ে বেরলভিয়ত (8 খণ্ড ) আছারুত তানজিল (২ খণ্ড) আছারুল হাদিস (২ খণ্ড) আছারুত তাশরী (২ খণ্ড) আছারুল ইহসান (২ খণ্ড) মাহমুদ ২০২০ সালের ১৪ই মে যুক্তরাজ্যের ম্যানচেস্টারে মারা যান। হিপ হাড়ের অপারেশন থেকে হাসপাতালে ফিরে আসার সময় তিনি শ্বাসকষ্টজনিত অসুস্থতায় মারা যান। দারুল উলুম দেওবন্দ দেওবন্দি ব্যক্তিত্বের তালিকা আকাবিরে সিত্তাহ দেওবন্দি "عقیدہ ختم نبوت سمیت سینکڑوں کتابوں کے مصنف جسٹس (ر) خالد محمود مانچسٹر میں انتقال کر گئے"। Nawa-i-Waqt (উর্দু ভাষায়)। সংগ্রহের তারিখ ১৫ মে ২০২০।  "Mutakalimeeen-e-Islam"। dud.edu.in। সংগ্রহের তারিখ ১৫ জুলাই ২০১৯।  খালিদ হোসেন, ডক্টর আ ফ ম। "আন্তর্জাতিক এক স্কলারের চিরবিদায়"। দৈনিক নয়াদিগন্ত। সংগ্রহের তারিখ ২০২০-০৯-১১ – সম্পাদকীয়-এর মাধ্যমে।  "مفکر اسلام علامہ ڈاکٹر خالد محمود انتقال کرگئے، انا للہ و انا الیہ راجعون"। Daily Jang (উর্দু ভাষায়)। সংগ্রহের তারিখ ১৫ মে ২০২০।  "Profile of The Islamic Academy of Manchester"। www.islamicacademy.eu। ১৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।  Kamran, Mohammad (৩ ডিসেম্বর ২০০৩)। "SC Shariat Bench to hear appeal on presidential remissions today"। Daily Times। ১৭ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১০।  "The Islamic Academy of Manchester | Light – Righteousness – Wisdom"। ২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩০ জুন ২০২০।  "معروف عالم دین علامہ ڈاکٹر خالد محمود برطانیہ میں انتقال کرگئے"। Daily Pakistan (উর্দু ভাষায়)। ১৫ মে ২০২০।  Syed, Jawad; Pio, Edwina (৯ নভেম্বর ২০১৬)। Faith-Based Violence and Deobandi Militancy in Pakistan। আইএসবিএন 9781349949663।  খালিদ হোসেন, আ ফ ম। "ড. আল্লামা খালিদ মাহমুদ (রহি:) বহুমাত্রিক এক স্কলারের চিরবিদায়"। মাসিক আত তাওহীদ। আল জামিয়া আল ইসলামিয়া পটিয়া। ১২ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০২১।  শতকের তুখোড় মনীষা আলেম আল্লামা খালেদ মাহমুদ (রহ.) ওয়েব্যাক মেশিনে আর্কাইভকৃত ২ জুন ২০২৩ তারিখে আল্লামা খালিদ মাহমুদ অফিসিয়াল ওয়েবসাইট
পোচিয়া কৃষ্ণমূর্তি

পোচিয়া কৃষ্ণমূর্তি (উচ্চারণ; তেলুগু: పోచయ్య కృష్ణమూర్తి; জন্ম: ১২ জুলাই, ১৯৪৭ - মৃত্যু: ২৮ জানুয়ারি, ১৯৯৯) তৎকালীন ব্রিটিশ ভারতের অন্ধ্রপ্রদেশের হায়দ্রাবাদ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন পলেমণি কৃষ্ণমূর্তি নামে পরিচিত পোচিয়া কৃষ্ণমূর্তি। ১৯৬৬-৬৭ মৌসুম থেকে ১৯৭৮-৭৯ মৌসুম পর্যন্ত পোচিয়া কৃষ্ণমূর্তি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী পোচিয়া কৃষ্ণমূর্তি উইকেট-রক্ষক হিসেবে খেলতেন। ফাস্ট বোলারদের বলও দাঁড়িয়ে আটকাতেন। ১৭ বছর বয়সে রঞ্জী ট্রফিতে অভিষেক পর্ব সম্পন্ন হয় তার। ১৯৭০-এর দশকের পুরোটা সময় জুড়ে হায়দ্রাবাদের সদস্যরূপে খেলেন। প্রত্যেক অবস্থানে থেকে ব্যাটিং করেছেন। উদ্বোধনী ব্যাটসম্যান ও ১১ নম্বর ব্যাটসম্যান হিসেবেও শতরানের জুটিতে অংশ নিয়েছেন। ১০৮টি প্রথম-শ্রেণীর খেলায় ২১৮টি ডিসমিসাল ঘটিয়েছেন। তন্মধ্যে, ৬৮টি স্ট্যাম্পিং ছিল। সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন পোচিয়া কৃষ্ণমূর্তি। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১৮ ফেব্রুয়ারি, ১৯৭১ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ১৯৭১ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ ফেব্রুয়ারি, ১৯৭৬ তারিখে অকল্যান্ডে স্বাগতিক নিউজিল্যান্ড দলের বিপক্ষে একটিমাত্র একদিনের আন্তর্জাতিকে অভিষেক ঘটে তার। ১৯৭০-৭১ মৌসুমে ওয়েস্ট ইন্ডিজের বিপক্ষে খেলেন। এ পর্যায়ে নিয়মিত উইকেট-রক্ষক ফারুক ইঞ্জিনিয়ার দলে অনুপস্থিত ছিলেন। এ সফরেই ভারত দল প্রথমবারের মতো রাবার জয় করে। এছাড়াও, পরবর্তী গ্রীষ্মে ইংল্যান্ড গমন করেন ও সংরক্ষিত উইকেট-রক্ষক হিসেবে থাকেন। সব মিলিয়ে নয়টি প্রথম-শ্রেণীর খেলা থেকে ২৪টি ডিসমিসাল ঘটিয়েছেন। চার বছর বাদে নিউজিল্যান্ড ও ওয়েস্ট ইন্ডিজের মুখোমুখি হন। ২৮ জানুয়ারি, ১৯৯৯ তারিখে ৫১ বছর বয়সে অন্ধ্রপ্রদেশের হায়দ্রাবাদ এলাকায় পোচিয়া কৃষ্ণমূর্তি’র দেহাবসান ঘটে। List of India Test Cricketers "India – Test Batting Averages"। ESPNCricinfo। সংগ্রহের তারিখ ৩০ জুন ২০২০।  "India – Test Bowling Averages"। ESPNCricinfo। সংগ্রহের তারিখ ৩০ জুন ২০২০।  মদন লাল দিলীপ সরদেশাই ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে পোচিয়া কৃষ্ণমূর্তি (ইংরেজি) ক্রিকেটআর্কাইভে পোচিয়া কৃষ্ণমূর্তি (সদস্যতা প্রয়োজনীয়) (ইংরেজি)
আশুতোষ মুখোপাধ্যায় (সাহিত্যিক)

আশুতোষ মুখোপাধ্যায় (জন্ম: ৭ সেপ্টেম্বর ১৯২০ — মৃত্যু: ৪ মে ১৯৮৯) একজন ভারতীয় বাঙালি লেখক।খ্যাতনামা ঔপন্যাসিক। তার সৃষ্ট বিখ্যাত বাঙালী কাল্পনিক চরিত্র পিনডিদা। সাহিত্যিক আশুতোষ মুখোপাধ্যায়ের জন্ম অধুনা বাংলাদেশের ঢাকা জেলার বজ্রযোগিনীতে। পিতা স্কুল পরিদর্শক পরেশচন্দ্র মুখোপাধ্যায় মাতা তরুবালা। তার প্রথম জীবনের অনেকখানি কেটেছে উত্তরবঙ্গের নানাস্থানে । স্কু-কলেজের শিক্ষা হুগলিতে। হুগলির মহসিন কলেজ থেকে বি.কম.পাশ করেন। তরুণ বয়সে ব্যক্তিগত উদ্যোগে এবং নিজ ব্যয়ে চলচ্চিত্র তৈরির কাজে ব্রতী হন। অসফল হয়ে গেঞ্জির ব্যবসায়ে নামেন। এরপর স্থায়ীভাবে 'ম্যানুস্ক্রিপ্ট' নামে এক প্রকাশনা সংস্থা গড়ে তোলেন। 'বসুমতী' ও 'যুগান্তর' পত্রিকায় বিচিত্র জীবিকায় মানুষদের নিয়ে লিখতে আরম্ভ করেন। 'বসুমতী'তে তার প্রথম গল্প 'নার্স মিত্র', পরে যা'দীপ জ্বেলে যাই' নামে চলচ্চিত্রায়ণ হয়েছিল। এই পত্রিকায় প্রথম উপন্যাস 'স্বাহা' - পরিবর্তিত নাম 'রূপের হাটে বিকিকিনি'। ১৯৫৩ খ্রিস্টাব্দে মমতা দেবীর সাথে বিবাহ বন্ধনে আবদ্ধ হন। ১৯৫৫ খ্রিস্টাব্দে 'যুগান্তর' পত্রিকায় যোগ দেন ও ক্রমে রবিবাসরীয় বিভাগের প্রধান হন। তিনি প্রায় দু-শোর মতো বই লিখেছেন। তার মধ্যে এক-শো কুড়ি-পঁচিশটি উপন্যাস। বিভিন্ন ভারতীয় ভাষায় তার অনেক বই অনূদিত হয়েছে। শিশু সাহিত্য জগতেও তিনি আদৃত এক লেখক। পঞ্চতপা চলাচল কাল তুমি আলেয়া অন্য নাম জীবন অপরিচিতের মুখ আনন্দরূপ আবার আমি আসবো আরো একজন আশ্রয় একটি বিশ্বাসের জন্ম একাল ওকাল খনির নুতন মনি দিনকাল দুটি প্রতিক্ষার কারণে নগর পারে রূপনগর নিষিদ্ধ বই পিন্ডিদার গোপ্পো পিন্ডিদার পঞ্চবান পিন্ডিদার রিটায়ারমেন্ট পুরুশোত্তম বলাকার মন বাসকশয়ন মেঘের মিনার রূপেরহাটে বিকিকিনি লিডার বটে পিন্ডিদা শত রূপে দেখা সজনীর রাত পোহালো সবুজতরণ ছাড়িয়ে সিকেপিকেতিকে সোনার হরিণ নেই পরকপালে রাজা রানী অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা সংখ্যা-৬০, আইএসবিএন ৯৭৮-৮১-৭৯৫৫-২৯২-৬ Dasmunshi, Dilip K. Som & Subhendu (২০২১-০১-২০)। Ghanada@75। Ghanada Club।  "কৃতী সাহিত্যিক আশুতোষের মনের জোর ছিলেন স্ত্রী রেণু | TheWall" (ইংরেজি ভাষায়)। ২০২০-০৯-১৫। সংগ্রহের তারিখ ২০২৩-০১-১২।  "আনন্দবাজার পত্রিকা - নিবন্ধ"। archives.anandabazar.com। সংগ্রহের তারিখ ২০২৩-০১-১২।  উইকিউক্তিতে আশুতোষ মুখোপাধ্যায় (সাহিত্যিক) সম্পর্কিত উক্তির সংকলন রয়েছে।
বিধ্বংসী হেলিকপ্টার

বিধ্বংসী হেলিকপ্টার হল আক্রমণাত্মক বিমানের প্রাথমিক ভূমিকা সহ একটি সশস্ত্র হেলিকপ্টার। এই ধরনের হেলিকপ্টারের পদাতিক শত্রু বাহিনী, সামরিক যান ও দুর্গের মতো স্থল লক্ষ্যগুলির বিরুদ্ধে আক্রমণাত্মক অভিযান পরিচালনার ক্ষমতা রয়েছে। ভারী অস্ত্রের কারণে তাদের মাঝে মাঝে হেলিকপ্টার গানশিপও বলা হয়। বিধ্বংসী হেলিকপ্টারে ব্যবহৃত অস্ত্রসমূহের মধ্যে স্বয়ংক্রিয় কামান, মেশিন গান, রকেট এবং এজিএম-১১৪ হেলফায়ারের মত অ্যান্টি-ট্যাংক ক্ষেপণাস্ত্র অন্তর্ভুক্ত থাকতে পারে। কিছু বিধ্বংসী হেলিকপ্টার "বায়ু থেকে বায়ুতে নিক্ষেপযোগ্য" ক্ষেপণাস্ত্র বহন করতে সক্ষম, যদিও বেশিরভাগই অন্যান্য হেলিকপ্টার ও স্বল্প উড়ন্ত হালকা যুদ্ধ বিমানের বিরুদ্ধে আত্মরক্ষার উদ্দেশ্যে ব্যবহার করা হয়। একটি আধুনিক বিধ্বংসী হেলিকপ্টাররের দুটি প্রধান ভূমিকা রয়েছে: প্রথমত, স্থল সেনাবাহিনীর জন্য প্রত্যক্ষ ও সঠিক ঘনিষ্ঠ বিমান সহায়তা সরবরাহ করা এবং দ্বিতীয়ত, শত্রুবাহিনীর দলবদ্ধ প্রতিরোধ ব্যবস্থাকে ধ্বংস করার জন্য অ্যান্টি-ট্যাঙ্ক হিসাবে ভূমিকা পালন করা। বিধ্বংসী হেলিকপ্টারগুলি পরিবহন হেলিকপ্টারগুলির জন্য প্রতিরক্ষামূলক এসকর্ট হিসাবেও ব্যবহৃত হয়, বা সশস্ত্র পুনরুদ্ধার ভূমিকায় হালকা হেলিকপ্টারগুলির পরিপূরক হিসাবেও ব্যবহৃত হয়। যুদ্ধে, একটি বিধ্বংসী হেলিকপ্টার ধ্বংস হওয়ার আগে তার নিজস্ব উৎপাদন ব্যয়ের প্রায় ১৭ গুণ অর্থ মূল্যের লক্ষ্যবস্তু ধ্বংস করতে পারে। ফ্রাঙ্ক বার্নাবি (২০১০), The role and control of weapons in the 1990s, সাইকোলজি প্রেস, পৃষ্ঠা ১৫, আইএসবিএন 0-203-16831-3, সংগ্রহের তারিখ ৩০ জুন ২০২০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ডিউক, আর.এ., Helicopter Operations in Algeria [ট্রান্স. ফ্রেঞ্চ], সেনাবাহিনী বিভাগ (১৯৫৯) ফ্রান্স, অপারেশন রিসার্চ গ্রুপ, Report of the Operations Research Mission on H-21 Helicopter (১৯৫৭)
কেবেকোয়া ফরাসি

কেবেকোয়া ফরাসি (ফরাসি: français québécois [fʁɑ̃sɛ kebekwa]; শুধু কেবেকোয়া হিসেবেও পরিচিত) হল কানাডায় ফরাসি ভাষার সবচেয়ে প্রভাবশালী রূপ বা ভাষিকা। এটি কানাডায়, বিশেষত কেবেক প্রদেশে, দৈনন্দিন যোগাযোগের পাশাপাশি শিক্ষা, গণমাধ্যম এবং সরকারি কর্মকাণ্ডে ব্যবহৃত হয়। কানাডীয় ফরাসি একটি ছত্রপরিভাষা যা কানাডায় কেবেকোয়া ফরাসিসহ অন্যান্য ফরাসি উপভাষার ক্ষেত্রে বহুলভাবে ব্যবহৃত হয়। পূর্বে এই পরিভাষাটি শুধু কেবেকোয়া ফরাসি এবং এর নিকটাত্মীয় অন্টারীয় ও পশ্চিম কানাডীয় ফরাসি উপভাষাগুলোর ক্ষেত্রে ব্যবহৃত হত। তবে আকাদীয় ফরাসিকে—যা পূর্ব কেবেক (গাস্পে উপদ্বীপ), নিউ ব্রান্সউইক, নোভা স্কোশিয়া, প্রিন্স এডওয়ার্ড দ্বীপ ও নিউফাউন্ডল্যান্ড ও লাব্রাডর অঞ্চলে কথিত—বোঝাতে এই পরিভাষাটি ব্যবহৃত হত না। ১৯৬০-এর দশকে কেবেকের ফরাসিভাষীদের মধ্যে কেবেকোয়া হিসেবে আত্মপরিচয় প্রভাবশালী হয়ে ওঠে; এর পূর্বে তারা নিজেদের ফরাসি কানাডীয় হিসেবে পরিচয় দিত। জুয়াল শব্দটি সাধারণ শ্রমিকশ্রেণির দ্বারা কথিত কেবেকোয়া ফরাসিকে বোঝাতে ব্যবহৃত হয় যার সুনির্দিষ্ট বৈশিষ্ট্যগুলোকে প্রায়শই ভুল বা খারাপ হিসেবে গণ্য করা হয়। আকাদীয় ফরাসিতে এর সমরূপ শব্দটি হল শিয়াক। Source: 2006 Census of Canada ওয়েব্যাক মেশিনে আর্কাইভকৃত ১২ মার্চ ২০০৯ তারিখে. Includes multiple responses. The simplifying assumption has been made that there are no native speakers of Quebec French in Atlantic Canada (see Acadian French) but that all native speakers of French in the rest of Canada are speakers of Quebec French. হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Québécois"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Berch Berberoglu. And they still do to this day The national question: nationalism, ethnic conflict, and self-determination in the 20th century. Philadelphia, Pennsylvania, USA: Temple University Press, 2995. Pp. 208. "Joual - Definition of Joual by Merriam-Webster"। merriam-webster.com। সংগ্রহের তারিখ ১১ ফেব্রুয়ারি ২০১৬।  Entry for joual in Dictionnaire du français Plus. "Variété de français québécois qui est caractérisée par un ensemble de traits (surtout phonétiques et lexicaux) considérés comme incorrects ou mauvais et qui est identifiée au parler des classes populaires."
কক্সবাজার (দ্ব্যর্থতা নিরসন)

কক্সবাজার নামে বাংলাদেশে একটি শহর রয়েছে। এছাড়াও কক্সবাজার দ্বারা যা কিছু বোঝানো হতে পারে: কক্সবাজার জেলা, বাংলাদেশের চট্টগ্রাম বিভাগের একটি জেলা। কক্সবাজার সদর উপজেলা, কক্সবাজার জেলার একটি উপজেলা। কক্সবাজার পৌরসভা, কক্সবাজার শহরের শাসক স্থানীয় সরকার সংস্থা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আবুল হাসান আশ-শাজিলি

আবু আল-হাসান আশ-শাজিলি (আরবি: أبو الحسن الشاذلي) (পূর্ণ নাম: আবু আল-হাসান ʿআলী ইবনে ʿআব্দুল্লাহ ইবনে ʿআব্দ আল-জাব্বার আল-হাসানী ওয়াল-হোসাইনী আশ-শাজিলি) আরো শেখ আল-শাজিলি হিসেবে পরিচিত [৫৯৩ হিজরি/১১৯৬ সাল – ৬৫৬ হিজরি/১২৫৮ সাল] একজন প্রভাবশালী মরক্কান ইসলামী পণ্ডিত ও শাজিলি সুফি তরিকার প্রতিষ্ঠাতা। শাজিলি ১১৯৬ সালে মরক্কোর উত্তরে সেউতার কাছে জন্মগ্রহণ করেন, যা রিফ অঞ্চল নামেও পরিচিত। একজন শরীফ, আরব হাসানী-ইদ্রিসীয় বংশধর, তিনি বারবার ঘোমারা উপজাতির একটি রাজপরিবারে জন্মগ্রহণ করেন। তিনি মাযহাবগত একজন মালিকি ছিলেন এবং জ্ঞানের সন্ধানে বহুদূরে ঘুরে বেড়াতেন। অত্যন্ত শিক্ষিত, এমনকি একজন যুবক হিসাবে, তিনি তার সময়ের ধর্ম পণ্ডিতদের সাথে আইনী তর্ক করার ক্ষমতার জন্য বিখ্যাত ছিলেন। যুবক হিসেবে আবুল হাসান উপাসনা ও আহবানে নিজেকে সম্পূর্ণরূপে বিসর্জন দেওয়ার জন্য, অথবা আলেম ও ধার্মিকদের সান্নিধ্যে থাকার জন্য শহর ও জনপদে ফিরে যাওয়ার জন্য প্রান্তরে একজন তপস্বীর জীবনযাপনের মধ্যে দ্বিধাগ্রস্ত ছিলেন। তিনি ফেসে অধ্যয়ন করেন এবং ১২৪৪ সালে আলেকজান্দ্রিয়ায় চলে আসেন। ইরাকে তিনি সুফি সাধক আল-ওয়াসিতির সাথে দেখা করেছিলেন, যিনি তাকে পরামর্শ দিয়েছিলেন যে, আবুল হাসান যে দেশে ভ্রমণ করেছিলেন সেখানে তিনি তার আধ্যাত্মিক গুরু (শেখ) খুঁজে পেতে পারেন: আবদুস সালাম ইবনে মাশিশ, মহান মরক্কোর আধ্যাত্মিক গুরু। তার নির্দেশনায়, আবুল হাসান জ্ঞান অর্জন করেন এবং উত্তর আফ্রিকা জুড়ে, বিশেষ করে তিউনিসিয়া এবং মিশরে, যেখানে তাকে সমাহিত করা হয় তার জ্ঞান ছড়িয়ে দিতে এগিয়ে যান। তিনি ১২২৭ সালে তিউনিসে তার প্রথম জাওয়াইয়া প্রতিষ্ঠা করেন। তিনি ১২৫৮ সালে মিশরের হুমাইথারায় মৃত্যুবরণ করেন, যখন তিনি মক্কায় যাত্রার পথে যাচ্ছিলেন। হুমাইথারা মিশরের মার্সা আলম ও আসওয়ানের মধ্যে অবস্থিত এবং সেখানে তার মাজার অত্যন্ত সম্মানিত।তিনি যখন শুনলেন একজন সাধক ব্যক্তি ফেজের আল-কারাউইয়ীন বিশ্ববিদ্যালয়ে ইসলামি বিজ্ঞান পড়াচ্ছেন তখন তিনি তার সাথে দেখা করতে ত্বরান্বিত হন এবং তার জীবন বদলে যায়। এই ব্যক্তি ছিলেন সুফি ও পণ্ডিত মোহাম্মদ ইবনে হারজেম (মৃত্যু ৬৩৩/১২১৮), আবুল হাসান আলী ইবনে হারজিহিমের নাতি (মৃত্যু ৫৫৯/১১৪৪) এবং আবু সালেহ মোহাম্মদ মাজিরি (মৃত্যু ৬৩১/১২১৬) এর ছাত্র ছিলেন। সময়ের আধ্যাত্মিক মেরু (কুতুব আয-জামান) অন্বেষণে আবুল হাসানের অভিমুখে সহায়ক। Elmer H. Douglas (ed.), Muhammad ibn Abi al-Qasim Al-Sabbagh, The Mystical Teachings of Al-Shādhilī: Including His Life, Prayers, Suny Press, 1993, p. 3 "Birth of Imam Shazuli – Shazuliya Tariqa – Fassiyathush Shazuliya – Thareeqush shukr – Imam Shazuli – Quthbul Akbar – Ghousul Ashar – Sheikh Shazuli"। shazuli.com। ২৭ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।  "Birth of Imam Shazuli – Shazuliya Tariqa – Fassiyathush Shazuliya – Thareeqush shukr – Imam Shazuli – Quthbul Akbar – Ghousul Ashar – Sheikh Shazuli"। shazuli.com। ২৭ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।  Fage, J. D; Oliver, Roland Anthony (১৯৭৭)। The Cambridge History of Africa (পিডিএফ)। Cambridge University Press। পৃষ্ঠা 399–400।  ʻAbbād, Muḥammad ibn Ibrāhīm Ibn; Renard, John (১৯৮৬)। Ibn ʻAbbād of Ronda: Letters on the Sūfī Path (ইংরেজি ভাষায়)। Paulist Press। পৃষ্ঠা 34। আইএসবিএন 9780809127306।  Caesar E. Farah, Islam: beliefs and observances, p. 231 "Sufis & Shaykhs [3] - World of Tasawwuf"। ২০১২-০৯-১১ তারিখে মূল থেকে আর্কাইভ করা। সংগ্রহের তারিখ ২০১২-০৩-২৯।
ব্রাহ্মণবাড়িয়া (দ্ব্যর্থতা নিরসন)

ব্রাহ্মণবাড়িয়া নামে বাংলাদেশে একটি শহর রয়েছে। এছাড়াও ব্রাহ্মণবাড়িয়া দ্বারা যা কিছু বোঝানো হতে পারে: ব্রাহ্মণবাড়িয়া জেলা, বাংলাদেশের চট্টগ্রাম বিভাগের একটি জেলা। ব্রাহ্মণবাড়িয়া সদর উপজেলা, ব্রাহ্মণবাড়িয়া জেলার একটি উপজেলা। ব্রাহ্মণবাড়িয়া পৌরসভা, ব্রাহ্মণবাড়িয়া শহরের শাসক স্থানীয় সরকার সংস্থা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চাঁপাইনবাবগঞ্জ (দ্ব্যর্থতা নিরসন)

চাঁপাইনবাবগঞ্জ নামে বাংলাদেশে একটি শহর রয়েছে। এছাড়াও চাঁপাইনবাবগঞ্জ দ্বারা যা কিছু বোঝানো হতে পারে: চাঁপাইনবাবগঞ্জ জেলা, বাংলাদেশের রাজশাহী বিভাগের একটি জেলা। চাঁপাইনবাবগঞ্জ সদর উপজেলা, চাঁপাইনবাবগঞ্জ জেলার একটি উপজেলা। চাঁপাইনবাবগঞ্জ পৌরসভা, চাঁপাইনবাবগঞ্জ শহরের শাসক স্থানীয় সরকার সংস্থা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
টাঙ্গাইল (দ্ব্যর্থতা নিরসন)

টাঙ্গাইল নামে বাংলাদেশে একটি শহর রয়েছে। এছাড়াও টাঙ্গাইল দ্বারা যা কিছু বোঝানো হতে পারে: টাঙ্গাইল জেলা, বাংলাদেশের ঢাকা বিভাগের একটি জেলা। টাঙ্গাইল সদর উপজেলা, টাঙ্গাইল জেলার একটি উপজেলা। টাঙ্গাইল পৌরসভা, টাঙ্গাইল শহরের শাসক স্থানীয় সরকার সংস্থা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সিরাজগঞ্জ (দ্ব্যর্থতা নিরসন)

সিরাজগঞ্জ নামে বাংলাদেশে একটি শহর রয়েছে। এছাড়াও সিরাজগঞ্জ দ্বারা যা কিছু বোঝানো হতে পারে: সিরাজগঞ্জ জেলা, বাংলাদেশের রাজশাহী বিভাগের একটি জেলা। সিরাজগঞ্জ সদর উপজেলা, সিরাজগঞ্জ জেলার একটি উপজেলা। সিরাজগঞ্জ পৌরসভা, সিরাজগঞ্জ শহরের শাসক স্থানীয় সরকার সংস্থা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।